stanford-oval/wikipedia huggingface dataset:
Lauri Taipalus

| Lauri Taipalus |
| --- | --- |

Henkilötiedot
Syntynyt: 14. tammikuuta 1988 (ikä 36) Alavus, Suomi
Kansalaisuus:   Suomi
Jääkiekkoilija
Lempinimi:  Late, Larsi, Liissoni
Pelipaikka:  puolustaja
Maila:  vasen
Pituus:  180 cm
Paino:  89 kg
Seura
Seura:  APV
Sarja:  II-divisioona
Pelinumero:  56
Pelaajaura
Pääsarjaura:  2010–
Aik. seurat:  D Team (Mestis) JYP (SML) Jukurit (Mestis) SaiPa (SML) HIFK (SML) KalPa (SML) Herning Blue Fox (Tanska) Kiekko-Espoo (S-S) TuusKi (II-div.)
Lauri Taipalus (s. 14. tammikuuta 1988 Alavus) on suomalainen jääkiekkopuolustaja, joka pelaa II-divisioonajoukkue Alavuden Peli-Veikoissa. Hän on pelannut urallaan aiemmin SM-liigaa JYPissä, Saimaan Pallossa, Helsingin IFK:ssa ja Kalevan Pallossa yhteensä 282 runkosarjaottelua tehopistein 15+76=91 ja 39 playoff-ottelua tehopistein 2+8=10. Taipalus oli voittamassa SM-hopeaa HIFK:ssa vuonna 2016. Hän on luonut pääsarjauraa myös Tanskassa.
Litening

LITENING-maalinosoituslaite Yhdysvaltain merijalkaväen F/A-18 Hornetiin ripustettuna.
Litening on israelilaisen Rafael Advanced Defense Systemsin kehittämä ja mm. Northrop Grumman Corporationin lisenssillä valmistama lentokoneen siipi- tai runkoripustimiin kiinnitettävä maalinosoituslaser ja tähtäyslaite, jota käytetään muun muassa täsmäaseiden ohjaamiseen maakohteita vastaan. Laite lisää merkittävästi lentokoneen taistelutehokkuutta erityisesti yöllä tai huonoissa sääoloissa maakohteisiin tapahtuvissa  hyökkäyksissä. Laitetta voidaan käyttää laukaistaessa erilaisia täsmäohjattuja laser- tai GPS-ohjautuvia aseita tai tavanomaisia pommeja.
Litening-maalinosoituslaitteen käyttäjiä ovat muun muassa Yhdysvaltain ilmavoimat ja merijalkaväki, Luftwaffe ja RAF.
Suomen ilmavoimat tilasi Litening-maalinosoituslaitteet asennettavaksi F/A-18 Horneteihin elinkaaren keskivaiheen päivityksen (MLU2) yhteydessä. Tilaukset toimitettiin vuoden 2012 loppuun mennessä, jonka jälkeen järjestelmät olivat/ovat valmiita ilmasta-maahan aseistuksen hankkimiseksi.
Literaali

Literaali tarkoittaa seuraavia asioita:
literaali, tiedon esittämistapa tietokoneohjelman lähdekoodissa
literaali, matemaattisessa logiikassa atomikaava tai sen negaatio.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Literaali”, voi hakea sivunnimihaulla, laajalla sivunnimihaulla tai tekstihaulla.
Lassi Raunio

Lassi Erik Raunio (s. 11. lokakuuta 1983 Turku) on suomalainen kymmenottelija, joka edustaa seuratasolla Tampereen Pyrintöä.
Raunio sijoittui 2002 Kingstonin nuorten MM-kisoissa kymmenottelussa neljänneksi. Hän voitti 2004 sisäratojen SM-kisoissa kultaa seitsenottelussa tuloksella 5503 ja pronssia 60 metrin aidoissa ajalla 8,08. Seuraavana vuonna hän voitti sisäratojen SM-kultaa seitsenottelussa tuloksella 5721 ja oli Universiadeissa kymmenottelussa viides tuloksella 7540. Hän uusi seitsenottelun sisäratojen Suomen-mestaruutensa myös 2006, jonka jälkeen hän voitti Jyväskylän Kalevan kisoissa SM-kultaa kymmenottelussa tuloksella 7862. Hänet valittiin Suomen joukkueeseen Göteborgin EM-kisoihin, joissa hän sijoittui yhdeksänneksitoista.
Vuonna 2008 Raunio voitti sisäratojen SM-kisoissa seitsenottelussa kultaa. Vuoden 2009 Kalevan kisoissa Espoossa hän sijoittui kymmenottelussa toiseksi. Sisäratojen SM-kilpailuissa 2010 Turussa hän sijoittui toiseksi 60 metrin aitajuoksussa. Hän voitti kymmenottelun Suomen-mestaruuden Kajaanin Kalevan kisoissa 2010.
Ennätyksellään Raunio on Suomen kaikkien aikojen tilastossa kymmenottelussa sijalla 11.
Ennätykset

100 metrin juoksu: 10,90 (2005)
200 metrin juoksu: 22,71 (2005)
300 metrin juoksu: 37,32 (2000)
400 metrin juoksu: 49,81 (2005)
1 500 metrin juoksu: 4.46,37 (2006)
110 metrin aitajuoksu: 14,34 (2005)
Korkeushyppy: 209 (2003)
Seiväshyppy: 465 (2010)
Pituushyppy: 712 (2006)
Kolmiloikka: 14,72 (2002)
Kuulantyöntö: 15,88 (2009)
Kiekonheitto: 47,93 (2009)
Keihäänheitto: 63,02 (2004)
Kymmenottelu: 7862 (2006)
Leili

Leili (myös putina tai hinkki) on usein puusta tai nahasta valmistettu noin 2–3 litran kanto- ja säilytysastia, jolla voidaan kuljettaa mm. vettä tai viinaa pitkien matkojen päähän. Leilissä on yleensä nahkainen hihna ja kehikko on leveydeltään noin 15–28 cm pitkä. Leiliä on käytetty jo muinoin ennen juomapullon keksimistä.
Leila Vaziri

Leila Vaziri
Leila Vaziri (pers. ‏لیلا وزیری‎; s. 6. kesäkuuta 1985) on yhdysvaltalainen uimari. Hän voitti vuonna 2007 Melbournessa maailmanmestaruuskilpailuissa kultaa 50 metrin selkäuinnista ja sai haltuunsa uuden maailmanennätyksen. Samoissa kisoissa hän sai hopeaa 4x100 metrin sekauintiviestistä.
Vazirin sukujuuret ovat Iranissa ja Saksassa. Hän opiskeli Indianan yliopistossa.
Rock the Rebel / Metal the Devil

| Rock the Rebel / Metal the Devil Volbeat |
| --- | --- | --- |

Studioalbumin tiedot
 Äänitetty : Hansen Studios, Tanska
 Julkaistu: 26. helmikuuta 2007
 Tuottaja(t): Jacob Hansen
 Tyylilaji: heavy metal, hard rock, groove metal, rockabilly
 Kesto: 42.33
 Levy-yhtiö: Rebel Monster, Mascot
Listasijoitukset
  1.  14.   3. (Midprice)
Volbeatin muut julkaisut
| The Strength / The Sound / The Songs 2005 | Rock the Rebel / Metal the Devil 2007 | Guitar Gangsters & Cadillac Blood 2008 |
Rock the Rebel / Metal the Devil on tanskalaisen Volbeat-yhtyeen vuonna 2007 julkaisema albumi. Levyltä radiosoittoon pääsivät kappaleet ”Sad Man’s Tongue” ja ”Radio Girl”. Singleinä levyltä julkaistiin kappaleet ”The Garden’s Tale”, ”Sad Man’s Tongue” ja ”Radio Girl”.
Albumi ylsi Suomen virallisen listan sijalle 14.
Kappaleet

Kaikki kappaleet säv. ja san. Michael Poulsen.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The Human Instrument | 4.29 |  |  |  |  |  |  |  |
| 2. | Mr. & Mrs. Ness | 3.47 |  |  |  |  |  |  |  |
| 3. | The Garden’s Tale (feat. Johan Olsen Magtens Korridorerista)  | 4.51 |  |  |  |  |  |  |  |
| 4. | Devil or the Blue Cat’s Song | 3.15 |  |  |  |  |  |  |  |
| 5. | Sad Man’s Tongue | 3.05 |  |  |  |  |  |  |  |
| 6. | River Queen | 3.41 |  |  |  |  |  |  |  |
| 7. | Radio Girl | 3.45 |  |  |  |  |  |  |  |
| 8. | A Moment Forever | 3.42 |  |  |  |  |  |  |  |
| 9. | Soulweeper #2 | 4.02 |  |  |  |  |  |  |  |
| 10. | You or Them | 4.11 |  |  |  |  |  |  |  |
| 11. | Boa (JDM) | 3.45 |  |  |  |  |  |  |  |
|  |  | 42.33 |  |  |  |  |  |  |  |
Kokoonpano

Michael Poulsen – laulu, kitara
Franz "Hellboss" – kitara
Thomas Bredahl – kitara (mainittu tuotantotiedoissa, ei esiintynyt albumilla)
Anders Kjølholm – basso
Jon Larsen – rummut
Arvostelut

Blabbermouth:
Metal Invader:
Aiheesta muualla

Rock the Rebel / Metal the Devil Discogsissa. (englanniksi)
Albumi Rock the Rebel / Metal the Devil Encyclopaedia Metallum -sivustolla (englanniksi)
Volbeat
| --- | --- |
Studioalbumit:   The Strength / The Sound / The Songs  Rock the Rebel / Metal the Devil  Guitar Gangsters & Cadillac Blood  Beyond Hell / Above Heaven  Outlaw Gentlemen & Shady Ladies  Seal the Deal & Let’s Boogie  Rewind, Replay, Rebound  Servant of the Mind 
Livealbumit:   Live from Beyond Hell/Above Heaven  Let's Boogie!  Rewind, Replay, Rebound: Live in Deutschland 
Videoalbumit:   Live in a Pool of Booze  Live: Sold Out!  Live from Beyond Hell/Above Heaven  Let’s Boogie! 
Singlet:   I Only Wanna Be with You  Sad Man’s Tongue  The Garden’s Tale  Radio Girl  Maybellene i Hofteholder  Mary Ann’s Place  We  Fallen  Heaven nor Hell  7 Shots  16 Dollars  A Warrior’s Call  Still Counting  Cape of Our Hero  The Hangman’s Body Count  Lola Montez  The Nameless One  Lonesome Rider  Dead but Rising  Doc Holliday  The Devil’s Bleeding Crown  For Evigt  Seal the Deal  Black Rose  Leviathan  Last Day Under the Sun  Cheapside Sloggers  Pelvis on Fire  Die to Live  Wait a Minute My Girl  Dagen Før  Shotgun Blues  Becoming  The Sacred Stones  Temple Of Ekur
Leagues Cup

Leagues Cup on vuosittainen jalkapalloturnaus, joka järjestetään Pohjois-Amerikan Major League Soccerin ja Liga MX:n seurojen välillä. Se järjestettiin ensimmäisen kerran vuonna 2019.
Loppuottelut

| Vuosi | Voittaja | Tulos | Toinen sija | Stadion | Paikka |
| --- | --- | --- | --- | --- | --- |
| 2019 | Cruz Azul | 2–1 | Tigres UANL | Sam Boyd Stadium | Whitney, Nevada |
2020: Ei järjestetty
| 2021 | Club León | 3–2 | Seattle Sounders FC | Allegiant Stadium | Paradise, Nevada |
2022: Ei järjestetty
| 2023 | Inter Miami CF | 1–1 10–9 (rp.) | Nashville SC | Geodis Park | Nashville, Tennessee |
Pääsiäisen salaisuus

| Pääsiäisen salaisuus> Περὶ πάσχα |
| --- | --- |
 Henokin kirjan loppu ja Pääsiäisen salaisuuden alku papyruskäsikirjoituksessa 300-luvulta. Chester Beatty Library BP XII, f.13v.
Alkuperäisteos
Kirjailija:  Meliton Sardeslainen
Kieli:  muinaiskreikka
Genre:  teologia, saarna
Julkaistu:  n. 166/167
Suomennos
Suomentaja:  Jukka Thurén
Kustantaja:  Suomen Luterilainen Evankeliumiyhdistys
Julkaistu:  1968
Löydä lisää kirjojaKirjallisuuden teemasivulta
Pääsiäisen salaisuus (m.kreik. Περὶ πάσχα, Peri paskha, ”Pääsiäisestä”) on Meliton Sardeslaisen 160-luvulla kirjoittama pääsiäissaarna, joka käsittelee nimensä mukaisesti pääsiäiseen liittyvää salaisuutta eli mysteeriä. Se on vanhin nykyaikaan säilynyt pääsiäissaarna.
Historia > Teoksen synty

Meliton Sardeslainen toimi Sardeen piispana ja vaikutti 100-luvulla keisari Marcus Aureliuksen aikana. Melitonin teoksista lähes kaikki ovat kadonneet ja tunnetaan vain Eusebioksen Kirkkohistoriassa olevien mainintojen kautta. Hänen kirjoittamansa saarna Pääsiäisestä (suomennettu nimellä Pääsiäisen salaisuus) on eräs säilyneitä teoksia. Se on kirjoitettu varhaiskristillisenä aikana noin vuonna 166 tai 167, ja se on vanhin nykyaikaan säilynyt pääsiäissaarna.
Eusebioksen mukaan Meliton (ja tämän seurakunta) vietti pääsiäistä Nisán-kuun 14. päivänä eli samaan aikaan kuin juutalaiset, eikä sitä seuraavana sunnuntaina kristittyjen enemmistön tavoin. Näin Melitonin seurakunta kuului juutalaista perinnettä pääsiäisen suhteen seuranneisiin kvartodesimaaneihin. Melitonin saarna vaikuttaa muodostavan osan Sardeessa toimineiden kvartodesimaanien pääsiäisliturgiasta. Saarnaa ei kuitenkaan ole tarkoitettu kvartodesimaanisen käytännön yleiseksi puolustukseksi, vaan Kristuksen kuoleman ja ylösnousemuksen juhlistamiseksi. Läheinen suhde juutalaisiin käytäntöihin sai kuitenkin aikaan sen, että Meliton joutui käsittelemään saarnassaan juutalaisuuden ja kristinuskon suhdetta. On todennäköistä, että Melitonin runollinen saarna luettiin jumalanpalveluksissa resitoiden eli laulamalla.
Melitonia koskevien lähteiden epäselvyyden vuoksi jotkut tutkivat ovat myös kyseenalaistaneet sen, että nykyisin tunnettu teksti olisi Sardeen piispa Melitonin kirjoittama tai sama teksti kuin se, mihin Eusebios viittaa. Kirjoittajaksi on ehdotettu jotakin toista Melitonia. Tällainen näkemys ei kuitenkaan ole saanut yleistä hyväksyntää.
Historia > Tekstihistoria

Eusebioksen mukaan Melitonin Pääsiäisestä olisi käsittänyt kaksi kirjaa. Eusebios myös lainaa teoksen alkua, joka sijoittaa teoksen synnyn Laodikeiassa vallinneen pääsiäistä koskeneen kiistan aikoihin, tarkemmin Servillius Pauluksen (Lucius Sergius Paulus) kauteen Aasian prokonsulina. Eusebioksen lainaama tekstikohta ei kuitenkaan kuulu nykyisin tunnettuun teoksen tekstiin, eikä teos jakaannu kahteen kirjaan. Onkin mahdollista, että teoksen ensimmäinen kirja on kadonnut, ja nykyaikaan säilynyt teksti on alun perin muodostanut pidemmän teoksen toisen kirjan.
Teoksen kreikankielinen teksti tunnettiin alun perin yhden 400-luvulta peräisin olevan käsikirjoituksen kautta. Se on osa niin kutsuttuja Chester Beattyn papyruksia. Campbell Bonner julkaisi tähän perustuvan tekstin ensimmäisen painetun laitoksen (editio princeps) vuonna 1940. Bonner oletti teoksen nimeksi Eis to pathos (”Kärsimyksestä”). Myöhemmin tekstistä löydettiin lisää katkelmia sekä latinankielinen lyhennelmä. Tekstin kokonainen versio löytyi Bodmerin papyruksesta 13. Siinä nimi esiintyi muodossa Melitōnos peri paskha, jolloin teoksen nimi osattiin korjata nykyiseen muotoonsa. Tähän perustuva tekstilaitos julkaistiin vuonna 1960.
Sisältö

»Näin on pääsiäisen mysteerio / uusi ja vanha / iankaikkinen ja hetkellinen / katoavainen ja katoamaton / kuolevainen ja kuolematon: vanha mitä tulee lakiin / uusi, mitä tulee Sanaan / hetkellinen esikuvana / iankaikkinen armona / katoavainen lampaan teurastamisena / katoamaton Herran elämänä / kuolevainen maahan hautaamisena / kuolematon kuolleista nousemisena.»
Melitonin saarna kuvaa kristillisen opin pääsiäisen merkityksestä. Teksti on jaettu 105 jakeeseen. Sisältönsä puolesta teksti voidaan jakaa kahteen osaan, joista ensimmäinen (jakeet 1–45) käsittelee juutalaista pääsiäistä esikuvana Kristuksesta, ja toinen (jakeet 46–105) Kristuksen kuolemaa ja juutalaisten syyllisyyttä siihen. Alistair Stewart-Sykesin mukaan ensimmäinen osa saarnasta olisi pidetty liturgiassa pääsiäisen aattona ja jälkimmäinen osa varsinaisen pääsiäisjuhlan muodostaneessa muistorituaalissa.
Tyyliltään saarna edustaa tuon ajan aasialaista retoriikkaa eli toista sofistiikkaa. Tämä näkyy muun muassa lukuisten retoristen tehokeinojen, kuten toistojen, antiteesien ja loppusointujen, sekä runollisten ilmaisujen käytössä.
Sisältö > Vanhan testamentin pääsiäinen Kristuksen esikuvana

Aluksi Meliton viittaa siihen, että saarnaa ennen on luettu Toisen Mooseksen kirjan jakso 12:11–30, joka kuvaa Egyptin esikoisten surmaamista ja juutalaisten pelastumista karitsan veren kautta. Meliton selittää, kuinka tämä on tulkittava esikuvana Kristuksesta. Lampaan teurastus, juutalaisen pääsiäisen vietto ja Mooseksen lain teksti ovat kaikki tähdänneet Kristukseen. Tämän jälkeen Meliton käy tekstin läpi yksityiskohtaisemmin esittäen tunteellisen kuvauksen esikoisten kohtalosta kuoleman enkelin käsissä, kun taas Israelin varjeli lampaan teurastaminen veren pelottaessa enkelin pois.
Meliton selittää, mikä merkitys vertauksilla ja esikuvilla on. Luonnos osoittaa, mitä ollaan tekemässä, siinä missä vertaus valaisee sitä, mitä sanotaan. Teosta ei synny ilman valmistelua ja tuleva teos nähdään pienoismallista. Mutta samalla tavalla kun pienoismalli tulee tarpeettomaksi, kun todellinen rakennus valmistuu, samalla tavalla laki on tullut tarpeettomaksi, kun evankeliumi on valmistunut. Herran omaisuuskansa juutalaiset on siis ollut malli ja esikuva, laki kirjoitettu vertaus ja seurakunta toteutumispaikka. Esikuva oli arvokas ennen seurakunnan syntyä ja evankeliumin astumista esiin.
Sisältö > Kristuksen kuolema ja Israelin synti

Tämän jälkeen Meliton käy läpi pääsiäiseen liittyvän mysteerin rakenteen. Mysteerion osatekijät ovat pääsiäinen itse; ihmisen luominen ja syntiinlankeemus; syntiinlankeemuksen seuraamukset esimerkiksi ihmiskunnan pahoina tekoina; esikuvat Kristuksen kärsimyksistä Vanhassa testamentissa, kuten Abelin surma, Iisakin sitominen, Joosefin myyminen, Daavidin vainoaminen ja profeettojen kärsimykset; sekä ihmiskunnan lunastaminen Kristuksen kautta.
Tästä Meliton siirtyy käsittelemään Kristuksen kuolemaa. Hän korostaa sitä, että Jeesus murhattiin ja tämän teki ”Israel”, jolla nimellä hän viittaa juutalaisiin. Meliton torjuu sen näkemyksen, ettei juutalaisia voi syyttää Jeesuksen kuolemasta, koska tämän oli kärsittävä ja kuoltava, jotta ennustukset toteutuisivat. Hänen mukaansa Jeesuksen piti kyllä kärsiä ja kuolla, mutta kärsimyksen ja kuoleman aiheuttajien ei tarvinnut olla juutalaisia vaan muukalaisia. Jeesus surmattiin samaan aikaan kun juutalaiset juhlivat, tunnistamatta Herraansa ja Luojaansa.
Meliton haastaa juutalaiset ikään kuin oikeuteen teostaan ja alkaa etsiä näille oikeudenmukaista tuomiota. Puhe muistuttaa tuon ajan oikeudellista syytöspuhetta. Syyte koskee siis päivänvalossa ja keskellä kaupunkia tehtyä murhaa. Todistajiksi Meliton kutsuu kaikki pakanakansat. Tuomioksi luetaan kuolemantuomio:
»Sinä hylkäsit Herran / hän kadotti sinut / sinä syöksit Herran / sinut syöstiin maahan. / Sinä makaat kuolleena / hän nousi kuolleista / ja astui ylös taivasten korkeuksiin.»
Näin Meliton esittää juutalaiset vastuullisina ”Jumalan surmaamisesta” ja teksti vaikuttaa muutenkin juutalaisvihamieliseltä. Tämän vuoksi Meliton on joskus nähty yhtenä niistä kirkkoisistä, joiden tekstit olisivat olleet vaikuttamassa siihen ilmapiiriin, jonka pohjalta juutalaisvainot myöhemmin syntyivät. On kuitenkin huomautettu, että Meliton kuitenkin identifioi itsensä osaksi juutalaista perinnettä, mikä näkyy myös hänen kvartodesimaaniudessaan, eikä pitänyt oman aikansa juutalaisia vastuullisina esi-isiensä virheistä. Sen sijaan hän kutsui juutalaiset tekemään parannuksen synneistään muiden tavoin. Siksi häntä ei voida pitää juutalaisvastaisena sanan nykyisessä antisemitistisessä merkityksessä. Teoksen suomentanut Jukka Thurén huomauttaa, ettei Melitonin purkaus juutalaisia vastaan ole sen vihamielisempi kuin mitä Vanhan testamentin profeetoilta ja Uudesta testamentista voidaan löytää.
Saarnansa lopuksi Meliton ylistää Kristuksen lopullista voittoa ja kunniaa.
Kirjallisuutta > Suomennos

Meliton: Pääsiäisen salaisuus.  Suomentanut Jukka Thurén. Suomen Luterilainen Evankeliumiyhdistys, 1968.
Kirjallisuutta > Muita käännöksiä ja tekstilaitoksia

Hall, S. G.: ”Melito, Peri Pascha 1 and 2: Text and Interpretation”. Teoksessa Granfield, Patrick & Jungmann, Josef A.: Kyriakon. Festschrift Johannes Quasten, s. 236–248,.  (1)  Münster:  Aschendorff, 1970.
Melito & Bonner, Campbell (toim.): The Homily on the Passion by Melito ... with some fragments of the apocryphal Ezekiel.  (Edited with introduction, notes and a translation of Melito’s homily by Campbell Bonner)  Christophers: London; University of Pennsylvania Press: Philadelphia, 1940.  Kreikankielinen alkuteksti ja englanninkielinen käännös.
Melito of Sardis: On Pascha and fragments.  (Texts and translation edits by S. G. Hall)  Oxford:  Clarendon Press, 1979.  Kreikankielinen alkuteksti ja englanninkielinen käännös.
Melito & Perler, Othmar: Sur la Pâque et fragments.  (Sources Chrétiennes 123)  Paris:  Éditions du Cerf, 1966.
Kirjallisuutta > Muuta kirjallisuutta

Bonner, Cambell: ”The Homily on the Passion by Melito, Bishop of Sardis”. Teoksessa Cumont, Mélanges Franz: Annuaire de l’Institut de Philologie et d'Histoire orientales et slaves, s. 107–119.  (4)  Brussels:  Secretariat de l’Institut, 1936.
Cantalamessa, Raniero: Easter in the Early Church. An Anthology of Jewish and Early Christian Texts.  (Käännös ja toimitus J. M. Quigley ja J. T. Lienhard)  Collegville, Minnesota:  The Liturgical Press, 1993.  ISBN 0-8146-2164-3.
Cohick, Lynn H.: The Peri Pascha Attributed to Melito of Sardis: Setting, Purpose, and Sources.  (Brown Judaic studies 327)  Brown Judaic Studies, 2000.  ISBN 1930675038.
Filson, Floyd V.: More Bodmer Papyri. The Biblical Archaeologist, 1962, 25. vsk, s. 50–57.
Hall, S. G.: The Melito Papyri. Journal of Theological Studies, 1968, 19. vsk, s. 476–508.
Stewart-Sykes, Alistair: The Lamb’s High Feast: Melito, Peri Pascha, and the Quartodeciman Paschal Liturgy at Sardis.  (Supplements to Vetus Testamentum: Formation and interpretation of Old Testament literature. Vigiliae Christianae Supplements Series 42)  Brill, 1998.  ISBN 9004112367.
Aiheesta muualla > Teos

Μελίτωνος Περὶ πάσχα (muinaiskreikaksi)
Melito of Sardis: On the Passover (englanniksi)
Ricardo Clark

| 0 | 1 | 2 |
| --- | --- | --- |

Henkilötiedot
Koko nimi: Ricardo Anthony Clark
Syntymäaika: 10. helmikuuta 1983 (ikä 41)
Syntymäpaikka: Atlanta, Georgia, Yhdysvallat
Pelipaikka: puolustava keskikenttäpelaaja
Pituus: 178 senttimetriä
Paino: 68 kilogrammaa
Seura
Seura: Eintracht Frankfurt
Pelinumero: 13
Junioriseurat
2001–2002: Furman Paladins
Seurat
| Vuodet | Seura | O (M) |
| 2003–2004 2005 2006–2009 2010– | MetroStars San Jose Earthquakes Houston Dynamo Eintracht Frankfurt | 54 (4) 30 (3) 97 (7) 15 (0) |
Maajoukkue
| 2005–2012 | Yhdysvallat | 34 (3) |
 Seurajoukkueuran tilastot kattavat vain kansalliset sarjat, päivitetty 8. marraskuuta 2011.  Maajoukkueuran tilastot päivitetty 5. lokakuuta 2018.
Ricardo Anthony Clark (s. 10. helmikuuta 1983 Atlanta, Georgia, Yhdysvallat) on yhdysvaltalainen jalkapalloilija, joka pelaa puolustavana keskikenttäpelaajana Bundesliigan Eintracht Frankfurtissa. Hän on kuulunut myös Yhdysvaltain maajoukkueeseen.
Seurajoukkueura

Clark pelasi kaksi vuotta yliopistojalkapalloa Furman Universityn joukkueessa Paladinsissa vuosina 2001–2002 ja oli voittamassa kahta NCAA:n Southern Conferencen mestaruutta. Jälkimmäisenä vuonna hänet valittiin jalkapallovalmentajaliitto NSCAA:n maanlaajuiseen tähdistöjoukkueeseen.
Toisen yliopistovuotensa jälkeen Clark teki Project-40-kehityssopimuksen ammattilaisliiga Major League Soccerin kanssa ja osallistui vuoden 2003 MLS SuperDraft -varaustilaisuuteen, jossa MetroStars valitsi hänet numerolla kaksi. Hän nousi MetroStarsin avauskokoonpanoon heti esikoiskaudellaan 2003 ja oli lopulta joukkueen eniten minuutteja pelannut pelaaja MLS:ssä. Hän oli ehdolla myös liigan vuoden tulokkaaksi. Lamar Hunt U.S. Open Cupissa Clark joukkueineen ylsi loppuotteluun, jossa Chicago Fire kuitenkin oli vahvempi.
Kaudeksi 2005 Clark siirtyi San Jose Earthquakesiin, joka muutti kauden jälkeen Houstoniin ja vaihtoi nimekseen Houston Dynamo. Dynamossa hän nousi liigan parhaimmistoon pelipaikallaan ja oli voittamassa kahta peräkkäistä MLS Cupia kausina 2006–2007. Neljän Dynamossa pelaamansa kauden aikana Clark valittiin kolmesti MLS:n tähdistöotteluun. Kauden 2007 lopulla hän sai myös kyseenalaista mainetta potkaistuaan maassa maannutta Dallasin Carlos Ruizia, mistä seurauksena oli ulosajo ja yhdeksän ottelun pelikielto.
Clarkin MLS-sopimuksen päätyttyä hän siirtyi tammikuussa 2010 saksalaiseen Eintracht Frankfurtiin. Sopimus hesseniläisseuran kanssa oli alun perin voimassa vain kauden 2009–2010 loppuun asti, mutta toukokuussa 2010 sitä jatkettiin kolmella vuodella.
Maajoukkueura

Clark edusti Yhdysvaltoja nuorten maailmanmestaruuskilpailuissa vuonna 2003.
Yhdysvaltain A-maajoukkueessa Clark debytoi MM-karsintaottelussa Panamaa vastaan 12. lokakuuta 2005. Hän on kuulunut maajoukkueen kokoonpanoon vuoden 2007 Gold Cupissa, vuoden 2007 Copa Américassa, vuoden 2009 Maanosaliittojen cupissa ja vuoden 2010 MM-kilpailuissa. Vuoden 2010 MM-kilpailuiden karsinnoissa hän teki voittomaalin isänsä synnyinmaata Trinidad ja Tobagoa vastaan.
Clark on pelannut kaikkiaan 34 maaottelua ja tehnyt niissä kolme maalia vuosina 2005–2012.
Saavutukset

MLS Cup: 2006, 2007
CONCACAF Gold Cup: 2007
Aiheesta muualla

Kuvia tai muita tiedostoja aiheesta Ricardo Clark Wikimedia Commonsissa
Ricardo Clarkin esittely Eintracht Frankfurtin sivustolla[vanhentunut linkki] (saksaksi)
Ricardo Clarkin esittely Yhdysvaltain jalkapalloliiton sivustolla (englanniksi)
Yhdysvaltain joukkue – Maanosaliittojen cup 2009
1 Howard |
2 Bornstein |
3 Bocanegra |
4 Casey |
5 Onyewu |
6 Pearce |
7 Beasley |
8 Dempsey |
9 Davies |
10 Donovan |
11 Wynne |
12 Bradley |
13 Clark |
14 Califf  |
15 DeMerit |
16 Kljestan |
17 Altidore |
18 Guzan |
19 Adu |
20 Torres |
21 Spector |
22 Feilhaber |
23 Robles |
Valmentaja Bob Bradley
Yhdysvaltain joukkue – Jalkapallon MM-kilpailut 2010
1 Howard |
2 Spector |
3 Bocanegra |
4 Bradley |
5 Onyewu |
6 Cherundolo |
7 Beasley |
8 Dempsey |
9 Gómez |
10 Donovan |
11 Holden |
12 Bornstein |
13 Clark |
14 Buddle |
15 DeMerit |
16 Torres |
17 Altidore |
18 Guzan |
19 Edu |
20 Findley |
21 Goodson |
22 Feilhaber |
23 Hahnemann |
Valmentaja Bob Bradley
Lemmikki

Wikisanakirjassa on tähän liittyvä sananselitys: .
Lemmikki voi tarkoittaa seuraavia asioita:
lemmikit (Myosotis), kasvisuku
lemmikki, ihmisen hoivassa oleva eläin
Lemmikki, varhaisnuorille suunnattu eläinharrastuslehti
Lemmikki, naisen etunimi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lemmikki”, voi hakea sivunnimihaulla, laajalla sivunnimihaulla tai tekstihaulla.